Lolland-Falsters Stifts-Tidende, 1837-06-04
Kjøbenhavn. Ligesom i de foregaaende Aar saaledes blev ogsaa i Aar den 28de Mai høitideligholdt af Maiselskabet paa Skydebanen. Blandt de flere Skaaler, der bleve proponerede, var tillige en af Pastor Gad om en snar Afgjørelse af de i Stænderforsamlingerne behandlede Sager. J Talen hvormed denne Skaal blev indledet, yttrede Taleren, at skulde man ønske, at der med noget maatte noles, da var det med Trykkefrihedsplacaten. Mod at man kun i dette Tilfælde nølede, protesterede dog Prof. David, i det han nemlig meente, at man tillige burde nøle med at gjøre nye Statslaan, hvormed det slet ingen Hast havde, og udbragte derfor en Skaal for ingen nye Statslaan!" Begge disse Taler bleve modtagne med meget bifald, medens dog Assessor Algreen-Ussings Tale frembragte en enthusiastisk Jubel, og vi tage derfor ikke i Betænkning at meddele den her. Ussing tog nemlig Ordet og sagde: Hvilken Skaal jeg skal udbringe, derom kan jeg ikke være i Tvivl med mig selv. Andre have mange Skaaler; En for dette og en Anden for hiint. Jkke saaledes jeg. For mig er der een Skaal, og der er ingen anden Skaal, end denne ene: det er Skaalen for Offentlighed og Orden i Rigets Finantser, (umaadeligt Bifald). - Offentlighed, fuldstændig uindskrænket Offentlighed i hele Rigets Finants- og Statsgields=Væsen. (gjentaget bifald) dette er det første og det store Bud. Og det andet – ligesom dette Orden, Jndskrænkninger, Besparelser, Ligevægt imellem Statens Jndtægter og Udgivter (stedse gjentaget stærkt Bifald). Udi disse to Bud indbefattes al Loven og Propheterne (Latter og bifald). Og dette er ikke blot af min Mening. Hvad spørger man vel ogsaa om min eller nogen anden Enkeltmands Mening? Det er hele Folkets Mening (Ja! Ja! Ja!), og det er tillige Kongens Mening (Bravo), og deri ligger en Løftestang af titusinde Hænders Kraft, der nok vil løfte den Steen, som endnu ligger for Graven (stormende Jubel. Det er hele Folkets Mening. Fra alle Landets fire Hjørner, fra alle Rigets fire Stænderforsamlinger, ere disse Ord udgaaede. Holsteneren, Slesvigeren, Nørrejyden, Øboeren, Alle have de med een Kæmpemund udtalt disse store, disse velgjørende Ord: Offentlighed og Orden i Rigets Finantser. Det er Kongens Mening. Nu skrive vi 1837, men allerede i Aaret 1813, altsaa nu for henved en Fjerdedeel af et Aarhundrede siden, tilsagde Kongen sit Folk Finantsernes Offentlighed og Kundgjørelsen, af et aarligt Budget (stor Sensation), og siden den Tid er han aldrig bleven træt af at paabyde Finantsbestyrelsen Besparelser, Jndskrænkninger og Afbetalinger paa Statsgielden (Bravo), for at der kunde opnaaes fuldkommen Ligevægt imellem Statens Jndtægter og Udgivter (stærk Applaus). Naar vi altsaa endnu ikke ere i Besiddelse af disse Goder, er det i det mindste ikke Kongens Skyld (Hør, Hør,). – Det have vi jo allerede hørt, saa til og ofte, – Hørt det tit og ofte, Ja deri har Du i Sandhed storligen Ret. Det er sagt til og ofte, og det er gjentaget tit og ofte, og atter er det sagt om igien til og ofte og mange Gange; men derfor er det dog ikke sagt til og ofte nok, saa længe vi ikke see nogen Virkninger deraf (længe vedvarende Bifald). Og hvilke Virkninger have vi seet deraf, spørger jeg. Jngen, aldeles Jngen (Nei, Nei!) Er Finants-Commissionen blevet nedsat? Jngen (almindeligt Neid. Er Regnskabet for 1835 bleven offentliggjort, Jntet (Nei, Nei!) Ere Besparelser blevne indførte, Jngen (Nei,) Ere Jndskrænkninger blevne trufne? (Nei, eet Jal Nei, Nei, Ret.) Jngen, ingen, aldeles ingen (stormende bifald). Nu, saa er det heller ikke sagt til nok, saa er det heller ikke gjentaget for ofte. Det er i det mindste min Mening: saa længe min Fiende endnu staaer opreist, saa længe lægger jeg ikke bort mit gode Sværd. Aldrig! (Bravo). Saa længe jeg skal tage Sæde i den Roeskilder Stændersal; mit første Ord skal være som mit sidste Ord, for Offentlighed og Orden i Rigets Finantser, indtil vi engang see Virkningen deraf (enthusiastisk længe vedholdende Bravo). Saa ofter jeg skal være Gjest ved dette store nationale Festmaaltid; min første min sidste, min eneste Skaal skal være for Offentlighed og Orden i Rigets Finantser, indtil vi engang have opnaaet disse Goder (atter lydeligt Bifald). Saa længe jeg kan røre Haand og Tunge, i Tale, i Skrift, paa Prent, overalt, hvor der kun er en Aabning, hvor der kun er en Ridse fordenne Tanke, der vil jeg indkile den med Overbeviisningens Styrke, indtil Døren engang springer op, og vi i Virkeligheden faae, hvad vi nu saa længe savne, saa længe forgiæves anholde om: Offentlighed og Orden i Rigets Finantser."